OpenLLM-France/wikimedia huggingface dataset:
# Llista de campiones de la Copa del Món d'esquí alpí femenina

Campiones de la Copa del Món d'esquí alpí femenines.

## Palmarès

* 1967 - Nancy Greene
* 1968 - Nancy Greene
* 1969 - Gertrude Gabl
* 1970 - Michèle Jacot
* 1971 - Annemarie Moser-Pröll
* 1972 - Annemarie Moser-Pröll
* 1973 - Annemarie Moser-Pröll
* 1974 - Annemarie Moser-Pröll
* 1975 - Annemarie Moser-Pröll
* 1976 - Rosi Mittermaier
* 1977 - Lise-Marie Morerod
* 1978 - Hanni Wenzel
* 1979 - Annemarie Moser-Pröll
* 1980 - Hanni Wenzel
* 1981 - Marie-Theres Nadig
* 1982 - Erika Hess
* 1983 - Tamara McKinney
* 1984 - Erika Hess
* 1985 - Michela Figini
* 1986 - Maria Walliser
* 1987 - Maria Walliser
* 1988 - Michela Figini
* 1989 - Vreni Schneider
* 1990 - Petra Kronberger
* 1991 - Petra Kronberger
* 1992 - Petra Kronberger
* 1993 - Anita Wachter
* 1994 - Vreni Schneider
* 1995 - Vreni Schneider
* 1996 - Katja Seizinger
* 1997 - Pernilla Wiberg
* 1998 - Katja Seizinger
* 1999 - Alexandra Meissnitzer
* 2000 - Renate Götschl
* 2001 - Janica Kostelić
* 2002 - Michaela Dorfmeister
* 2003 - Janica Kostelić
* 2004 - Anja Pärson
* 2005 - Anja Pärson
* 2006 - Janica Kostelić
* 2007 - Marlies Schild
* 2008 - Lindsey Vonn
* 2009 - Lindsey Vonn
* 2010 - Lindsey Vonn
* 2011 - Maria Hoefl-Riesch
* 2012 - Lindsey Vonn
* 2013 - Tina Maze
* 2014 - Anna Fenninger
* 2015 - Anna Fenninger
* 2016 - Lara Gut
* 2017 - Mikaela Shiffrin
* 2018 - Mikaela Shiffrin
* 2019 - Mikaela Shiffrin
* 2020 - Federica Brignone
* 2021 - Petra Vlhova
* 2022 - Mikaela Shiffrin

## Esquiadores amb més victòries

* 81 victòries - Lindsey Vonn
* 74 victòries - Mikaela Shiffrin
* 62 victòries - Annemarie Moser-Pröll
* 55 victòries - Vreni Schneider
* 46 victòries - Renate Götschl
* 42 victòries - Anja Pärson
* 37 victòries - Marlies Schild
* 36 victòries - Katja Seizinger
* 33 victòries - Hanni Wenzel
* 31 victòries - Erika Hess
* 30 victòries - Janica Kostelić
* 27 victòries - Maria Hoefl-Riesch
* 26 victòries - Michela Figini / Tina Maze
* 25 victòries - Maria Walliser / Michaela Dorfmeister
* 24 victòries - Pernilla Wiberg / Marie-Therese Nadig / Lise-Marie Morerod
* 22 victòries - Carole Merle
* 20 victòries - Hilde Gerg
* 18 victòries - Anita Wachter / Tamara McKinney
* 16 victòries - Deborah Compagnoni / Petra Kronberger
* 15 victòries - Isolde Kostner / Sonja Nef / Perrine Pelen
* 14 victòries - Anna Fenninger / Alexandra Meissnitzer / Martina Ertl-Renz
* 13 victòries - Nancy Greene
* 12 victòries - Lara Gut / Nicole Hosp
* 11 victòries - Tanja Poutiainen / Irene Epple
* 10 victòries - Viktoria Rebensburg / Rosi Mittermaier / Monika Kaserer / Michelle Jacot / Françoise Macchi
* 9 victòries - Kathrin Zettel
* 8 victòries - Tessa Worley
* 7 victòries - Elisabeth Goergl / Julia Mancuso

## Vegeu també

* Copa del Món d'esquí alpí femenina per especialitats
# Tour d'Escandinàvia femení

El Tour d'Escandinàvia fou una cursa femenina de ciclisme per etapes celebrada a Noruega, Suècia i Dinamarca a l'agost. Formava part de la UCI World Tour femení. Succeïa la Ladies Tour of Norway.
L'esdeveniment havia de ser rebatejat com a Batalla del Nord, però la guerra d'Ucraïna va empènyer l'organitzador a anomenar-lo Tour d'Escandinàvia.
L'edició de 2024 va ser suspesa per motius econòmics i al gener de 2025 es va anunciar la seva cancel·lació definitiva pel mateix motiu.

## Palmarès

| Any | Vencedora | Segona | Tercera |
| 2022 | Cecilie Uttrup Ludwig | Liane Lippert | Alexandra Manly |
| 2023 | Annemiek van Vleuten | Cecilie Uttrup Ludwig | Amber Kraak |
| 2024 | suspesa | suspesa | suspesa |
| 2025 | | | |

## Referències

* ↑ «Battle of the North et steg nærmere realisering». Arxivat de l'original el 2021-04-10. [Consulta: 15 agost 2022].
* ↑ «Battle of the North renamed Tour of Scandinavia in light of Ukraine war» (en anglès). cycling news. [Consulta: 26 juliol 2022].
* ↑ «2025 Tour of Scandinavia officially cancelled after failed revival efforts» (en anglès). procyclinguk, 23-01-2025. [Consulta: 23 gener 2025].

## Enllaços externs

* «Tour of Norway (F)» (en francès). siteducyclisme.net. [Consulta: 12 juliol 2015].
# Christl Cranz

Christl Cranz (Brussel·les, 1 de juliol de 1914 - Steibis, 28 de setembre de 2004) va ser una esquiadora alpina alemanya que va dominar les competicions internacionals durant la dècada de 1930, quan guanyà dotze títols del Campionat del Món d'esquí alpí entre 1934 i 1939. El 1936, als Jocs Olímpics de Garmisch-Partenkirchen, guanyà la medalla d'or en la combinada del programa d'esquí alpí.
Nascuda a Brussel·les, era la germana gran de Rudolf Cranz. Amb l'esclat de la Primera Guerra Mundial, Cranz i la seva família van fugir de Bèlgica fins a Traifelberg, prop de Reutlingen, on va aprendre a esquiar. Posteriorment la família es va traslladar a Grindelwald i Friburg.
El 1943 es va casar amb Adolf Borchers. En finalitzar la Segona Guerra Mundial va ser arrestada per la seva col·laboració amb els nazis i es va veure obligada a fer treballs forçats durant onze mesos. Va fugir a la Zona d'Ocupació Estatunidenca el 1947. Més tard va fundar una escola d'esquí amb el seu marit, que va liderar fins a 1987.

## Referències

* ↑ Associated Press «Christl Cranz-Borchers, Olympic skier, dies at 90». New York Times. Associated Press, p. 1 octubre 2004 [Consulta: 10 març 2017].
* 1 2 3 «Christl Cranz Olympic Results». sports-reference.com. Arxivat de l'original el 17 d'abril 2020. [Consulta: 20 abril 2019].
# Maria Höfl-Riesch

Maria Höfl-Riesch (Garmisch-Partenkirchen, 24 de novembre de 1984) (nascuda Maria Riesch) és una esquiadora alpina alemanya retirada, tres cops campiona olímpica i dos cops campiona del món.
Nascuda a Garmisch-Partenkirchen, va destacar en els campionats júnior, on va guanyar fins a set medalles en totes les disciplines dels quatre Campionats del Món Júnior, incloses tres medalles d'or en combinada i super-G. A mesura que les carreres de les seves compatriotes de més edat Martina Ertl-Renz i Hilde Gerg entraven en declivi, Höfl-Riesch va convertir-se en la millor esquiadora de l'equip alemany, tot i perdre's per lesió els campionats de 2005 i 2006.
La temporada 2007 va guanyar la seva segona carrera de descens, a Lake Louise (Canadà) i l'any 2008 va quedar tercera en la classificació general. Durant la temporada 2009, Höfl-Riesch va guanyar quatre tornejos d'eslàlom en la gira de la Copa del Món, alçant-se amb la medalla d'or.
Posteriorment va guanyar dues medalles d'or en els Jocs Olímpics d'Hivern de 2010, en el súper combinat i l'eslàlom. Després d'acabar segona en la classificació mundial de la Copa del Món el 2009 i el 2010, Höfl-Riesch va sobresortir en temporada 2011, guanyant el títol general, que defensava la tricampiona estatunidenca Lindsey Vonn. Es va retirar la temporada de 2014 després d'estavellar-se en la final de la Copa del Món de descens.

## Referències

* ↑ «Maria Höfl-Riesch». Gran Enciclopèdia Catalana. Barcelona: Grup Enciclopèdia Catalana.
# Stein Eriksen

Stein Eriksen (Oslo, Noruega, 11 de desembre de 1927 - Park City, Utah, Estats Units, 27 de desembre de 2015) fou un esquiador alpí noruec que va destacar a la dècada del 1950.

## Biografia

Va néixer l'11 de desembre de 1927 a la ciutat d'Oslo, fill de Marius Eriksen, gimnasta que havia participat en els Jocs Olímpics d'Estiu de 1912. En finalitzar la seva carrera esportiva s'instal·là als Estats Units, on passà a ser instructor i director d'escoles d'esquí.

## Carrera esportiva

Especialista en esquí alpí, participà en els Jocs Olímpics d'Hivern de 1948 disputats a Sankt Moritz (Suïssa), on no aconseguí notorietat en la disputa del descens, eslàlom i combinada alpina. Posteriorment, en els Jocs Olímpics d'Hivern de 1952 celebrats a la seva ciutat natal, aconseguí guanyar la medalla d'or en la disciplina d'eslàlom gegant i la medalla de plata en la prova d'eslàlom. Aquestes medalles foren les primeres que aconseguí guanyar un esquiador forà de la regió dels Alps en una prova olímpica d'esquí alpí. Les medalles aconseguides en aquests Jocs són vàlides per al Campionat del Món d'esquí alpí.
En el Campionat del Món d'esquí alpí aconseguí notorietat pública l'any 1950 en aconseguir la medalla de bronze en la prova d'eslàlom, aconseguint la victòria l'any 1954 en les tres disciplines que va disputar: l'eslàlom, l'eslàlom gegant i la combinada alpina.

## Referències

* ↑ Stein Eriksen, skiing pioneer, dies at 88 in Park City home. KSL.com (27 December 2015). Retrieved on 2016-09-11.
* ↑ Jorsett, Per «Stein Eriksen» (en noruec). Norsk biografisk leksikon, 27-01-2023.
* ↑ United Press «Red Dog Reddish hired as Sun Valley mentor». Deseret News. United Press, 25-09-1952, p. 19A.
* ↑ «Eriksen given AT&T award». Deseret News, 21-12-1989, p. 4D.
* 1 2 «Olympedia – Stein Eriksen». [Consulta: 14 novembre 2023].
* ↑ «ERIKSEN Stein - Athlete Information». [Consulta: 14 novembre 2023].
* ↑ Lorentz, Karen. "Skiing Icon honored by the New England Ski Museum". Snow East Magazine

## Enllaços externs

* (anglès) www.fis-ski.com - Stein Eriksen Arxivat 2010-05-19 a Wayback Machine.
# Rolf Olinger

Rolf Olinger (Engelberg, 17 de desembre de 1924 - 25 de juny de 2006) fou un esquiador alpí suís que va competir durant la dècada de 1940.
El 1948 va prendre part en els Jocs Olímpics d'Hivern de St. Moritz, on va guanyar la medalla de bronze en la prova del descens del programa d'esquí alpí.
En el seu palmarès també destaquen tres campionats nacionals de descens, el 1947, 1948 i 1949.

## Referències

* 1 2 «Olympedia – Rolf Olinger». [Consulta: 21 gener 2023].
# Lasse Kjus

Lasse Kjus (Oslo, Noruega 1971) és un esquiador noruec, ja retirat, un dels millors de les dècades del 1990 i del 2000.

## Biografia

Va néixer el 14 de gener de 1971 a la ciutat d'Oslo, capital de Noruega.

## Carrera esportiva

Va participar als 21 anys en els Jocs Olímpics d'Hivern de 1992 realitzats a Albertville, on no finalitzà la competició d'eslàlom gegant. En els Jocs Olímpics d'Hivern de 1994 realitzats a Lillehammer (Noruega) aconseguí guanyar la medalla d'or en la prova de combinada alpina, finalitzant així mateix setè en l'eslàlom gegant, dotzè en el Super Gegant i divuitè en la prova de descens. No aconseguí finalitzà, però, la prova d'eslàlom especial. En els Jocs Olímpics d'Hivern de 1998 realitzats a Nagano (Japó) aconseguí guanyar la medalla de plata en les proves de combinada nòrdica i de descens, finalitzant vuitè en la prova d'eslàlom Gegant i novè en el Super Gegant. En els Jocs Olímpics d'Hivern de 2002 realitzats a Salt Lake City (Estats Units) guanyà la medalla de plata en la prova de descens i la medalla de bronze en la prova d'eslàlom gegant, finalitzant així mateix cinquè en la combinada nòrdica. En els Jocs Olímpics d'Hivern de 2006 realitzats a Torí (Itàlia), i amb trenta-cinc anys, finalitzà catorzè en les proves de descens i super gengant, i divuitè en l'eslàlom gegant. En aquests mateixos Jocs no aconseguí finalitzar la prova de combinada, la seva gran especialitat.
Al llarg de la seva carrera ha guanyat 11 medalles en el Campionat del Món d'esquí alpí, destacant els ors aconseguits el 1993 (combinada) i 1999 (eslàlom gegant i super gegant). El 1999 aconseguí un fet extraordinari en guanyar medalles en les cinc proves disputades en el Campionat del Món, esdevenint el primer esquiador a fer-ho.

### Resultats a la Copa del Món

* 18 victòries
** 10 descens
** 4 combinades
** 2 eslàlom gegants
** 2 super gegants
| Temporada | Especialitat |
| 1994 | Combinada |
| 1996 | General |
| 1999 | General |
| 1999 | Descens |
| 1999 | Combinada |
| 2001 | Combinada |
| Data | Seu | Cursa |
| 16 de gener, 1994 | Kitzbühel | Combinada |
| 2 de febrer, 1995 | Vail | Super gegant |
| 21 de desembre, 1995 | Kranjska Gora | Eslàlom gegant |
| 29 de desembre, 1995 | Bormio | Descens |
| 6 de març, 1996 | Kvitfjell | Descens |
| 26 de gener, 1997 | Kitzbühel | Combinada |
| 2 de març, 1997 | Kvitfjell | Descens |
| 12 de desembre, 1998 | Val-d'Isère | Descens |
| 18 de desembre, 1998 | Val Gardena | Descens |
| 16 de gener, 1999 | Wengen | Descens |
| 17 de gener, 1999 | Wengen | Combinada |
| 22 de gener, 1999 | Kitzbühel | Descens |
| 10 de març, 1999 | Sierra Nevada | Descens |
| 21 de gener, 2001 | Kitzbühel | Combinada |
| 19 de desembre, 2003 | Val Gardena | Super gegant |
| 22 de gener, 2004 | Kitzbühel | Descens |
| 4 de desembre, 2004 | Beaver Creek | Eslàlom gegant |
| 10 de març, 2005 | Lenzerheide | Descens |

## Enllaços externs

* (anglès) www.fis-ski.com - Lasse Kjus Arxivat 2012-11-13 a Wayback Machine.
# Casa des de Che

Casa des de Che és una obra del poble de Gessa, al municipi de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Porta d'entrada al corral feta de pedra tallada. Els brancals i la llinda porten un xamfrà, tal com se sol fer en aquest estil. El xamfrà està per a baix i el basament dels brancals són més espessos per fora amb una mica de desguàs al canviant de gruix. Aquestes dues pedres altes dels brancals, que són tallades en carreus, estan alineades amb la part interior dels xamfrans. La llinda, d'una sola peça, porta escrit en quatre línies:
I (...) S
1 6 31
G V I L L E S A I C E T(S) A R C H I P R E S E I R E C T O R D E M O G A R R I
1641
Aquest portal, situat entre dues cases que estan cobertes d'un teulat a desguassos, també suporten la fusta dels costats de dins.

## Referències

* 1 2 3 4 5 6 «Casa des de Che». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Francesco Maria del Monte

Francesco Maria del Monte (Venècia, 5 de juliol de 1549 - Roma, 27 d'agost de 1627) fou un diplomàtic i cardenal italià. És conegut per haver estat mecenes del pintor barroc italià, Caravaggio, i, ocasionalment, del científic Galileo Galilei. Va obtenir un doctorat en lleis, i va ser nomenat cardenal per Sixt V, el 14 de desembre de 1588. Va morir el 1627 a l'edat de 78 anys.

## Enllaços externs

* http://www2.fiu.edu/~mirandas/bios1588-ii.htm#Bourbon Arxivat 2010-07-05 a Wayback Machine.
# RWF

Rassemblement Wallonie-France (RWF) és un partit polític való que propugna la reunificació de Valònia i Brussel·les a França com succeí entre els anys 1795 i 1814. L'agrupació de Brussel·les s'anomena Rassemblement Bruxelles-France (RBF).

## Membres del partit

L'home fort del partit és Claude Thayse.

## Eleccions

A les eleccions federals belgues de l'any 2003 (amb només una circumscripció electoral per Valònia) el partit va aconseguir 27.424 vots (1,1%). A les eleccions del 2004 al parlament való (13 circumscripcions electorals), RWF va aconseguir 20.019 vots a Valònia, que suposava un 1,02% de la població RWF no ha aconseguit mai un escó. A Brussel·les van aconseguir 1.575 vots(0,4%) l'any 2004.
RWF va arribar a un acord amb tres partits més per concórrer a les eleccions municipals del passat 8 d'octubre del 2006 sota la marca de Listes Wallon. A les eleccions federals del 2007 han tret 26.240 vots (25.416 l'any 2003).

## Altres

RWF té la competència d'un altre partit ratacista, el Parti France.

## Enllaços externs

* http://www.rwf.be (francès)
Viccionari
# Brigade Loco

Brigade Loco és un grup de punk rock basc format l'any 2017. Compta amb membres de les poblacions de Bergara, Hernani i Deba.
El 2019 va publicar el senzill «Bultzada» dedicat al grup d'animació Bultzada Txuriurdina de la Reial Societat de Futbol, del qual són membres alguns components de Brigade Loco. Des de llavors la cançó sona abans dels partits i a la mitja part a l'estadi d'Anoeta.

## Discografia

* Ekintzek dute hitza (2018)
* Amets bati lotua (2020)
* Borghetti Crew (2022, compartit amb Azione Diretta)
* Bide baten esanahia (2025)

## Referències

* ↑ «Presentando a… Brigade Loco» (en castellà). Condenado Fanzine, 29-05-2019. [Consulta: 18 desembre 2023].
* ↑ «Brigade Loco suena en la BBC... ¡gracias a Iggy Pop!» (en castellà). EiTB, 06-09-2023. [Consulta: 18 desembre 2023].
* ↑ Casañas, Jesús. «Entrevista a Brigade Loco (2023)» (en castellà). Mondosonoro, 15-06-2023. [Consulta: 18 desembre 2023].
* ↑ , <https://goiena.eus/bergara/1542562254092-brigade-loco-taldeak-etxean-aurkeztu-du-ekintzek-dute-hitza-lan-berria>
* ↑ «‘Borghetti Crew’: Disco compartido entre Brigade Loco y Azione Diretta» (en castellà). Condenado Fanzine, 25-12-2022. [Consulta: 18 desembre 2023].
* ↑ «Nuevo disco de Brigade Loco, "Bide baten esanahia"» (en castellà), 23-12-2024.
# Jorge Salvador

Jorge Salvador Carulla (Barcelona, abril de 1963) és un col·laborador i productor espanyol, conegut per ser el director del programa El Hormiguero des de 2006.

## Carrera professional

Jorge Salvador va néixer a l'abril de 1963 a Barcelona. La seva trajectòria radiofònica va començar en Antena 3 com a tècnic en 1983.
Ha dirigit programes de televisió com La cara divertida, Al ataque o La parodia nacional (Antena 3), Crónicas marcianas (Telecinco) i Channel n.º 4 (Cuatro). Des de 2006 és director del programa de televisió El Hormiguero, tant en Cuatro com en Antena 3. També ha estat productor de Tonterías las justas (Cuatro) i El infiltrado (Telecinco).
Així mateix, és executiu en cap de la productora 7 y acción.
Des de 2021 també és productor del programa El desafío.

## Referències

* 1 2 «Salvador Carulla, Jorge». AcademiaTV. [Consulta: 25 març 2021].
* ↑ Gallardo, Lucía F. «Alfonso Arús: su pasado profesional con Jorge Salvador y su vínculo con Javier Cárdenas» (en castellà). COPE, 19-12-2020. [Consulta: 25 març 2021].
* ↑ «¿Quién es Jorge Salvador, el socio de Pablo Motos en 'El Hormiguero?» (en castellà). Culemania, 26-02-2021. [Consulta: 25 març 2021].
* ↑ «‘El Hormiguero’: ‘Crónicas Marcianas' se cuela en el programa de Motos 15 años después» (en castellà). La Vanguardia, 31-03-2020. [Consulta: 25 març 2021].
* ↑ «7yAccion - Producciones audiovisuales» (en castellà). 7 y acción. [Consulta: 25 març 2021].
* ↑ «Antena 3 presenta 'El desafío': "La imagen de los famosos sale fortalecida a pesar de las faenas"» (en castellà). elperiodico, 14-01-2021. [Consulta: 25 març 2021].
# Parapet

El parapet, en l'àmbit militar, és un mur o un terraplè curt format sobre el principal cap a la part de la campanya. El parapet defensava el pit dels soldats que estaven al seu darrere, contra els cops enemics. En un principi eren de pedra i estaven perforats amb espitlleres però posteriorment es van fer de terra per a resistir millor les bales de canó. Amb tot, la creixent potència de l'artilleria va obligar a intercalar una maçoneria de ciment al mig de la terra del parapet per tal d'augmentar-ne la resistència. El parapet ha d'estar sempre precedit d'un fossat.

## Bibliografia

* Aquest article conté material del diccionari enciclopèdic popular il·lustrat Salvat dels anys 1906 a 1914 que és de domini públic.

## Vegeu també

* Guerra
* Arma
* Barricada
* Trinxera
* Barbeta (parapet)
Viccionari
# Waldport

Waldport és una població dels Estats Units a l'estat d'Oregon. Segons el cens del 2010 tenia 2.033 habitants.

## Demografia

Segons el cens del 2000, Waldport tenia 2.050 habitants, 909 habitatges, i 540 famílies. La densitat de població era de 369,9 habitants per km².
Dels 909 habitatges en un 23,8% hi vivien nens de menys de 18 anys, en un 44,2% hi vivien parelles casades, en un 12,2% dones solteres, i en un 40,5% no eren unitats familiars. En el 34% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,81.
Per edats la població es repartia de la següent manera: un 23,9% tenia menys de 18 anys, un 4,2% entre 18 i 24, un 22,8% entre 25 i 44, un 25,7% de 45 a 60 i un 23,5% 65 anys o més.
L'edat mediana era de 45 anys. Per cada 100 dones de 18 o més anys hi havia 78,3 homes.
La renda mediana per habitatge era de 33.301$ i la renda mediana per família de 38.571$. Els homes tenien una renda mediana de 29.904$ mentre que les dones 22.071$. La renda per capita de la població era de 15.939$. Aproximadament el 9,4% de les famílies i el 17,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waldport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Waldport». American Fact Finder. Oficina del Cens dels Estats Units, 12-01-2010.
# Reial Acadèmia Gallega de Ciències

La Reial Acadèmia Gallega de Ciències (gallec Real Academia Galega de Ciencias, RAGC) és una acadèmia científica que va ser promoguda per Enrique Vidal Abascal (qui en fou el seu primer president i president d'honor), Isidro Parga Pondal, Luis Iglesias Iglesias, Domingo García Sabell, Antonio Fraguas Fraguas i Eugenio Torre Enciso. Va ser creada el 23 d'abril de 1977 i té la seu a la Facultat de Química de la Universitat de Santiago de Compostel·la. Federico Mayor Zaragoza n'és acadèmic d'honor.

## Dia del Científic Gallec

Des del 23 d'abril de 2008, la Reial Acadèmia Gallega de Ciències celebra el Día do Científico Galego (instituït per la corporació), el mateix dia en que va dedicar un homenatge al matemàtic Vidal Abascal, amb motiu del centenari del seu naixement. Els homenatjats han estat:
* 2008: Enrique Vidal Abascal
* 2009: Isidro Parga Pondal
* 2010: Cruz Gallastegui Unamuno
* 2011: Ramón María Aller Ulloa
* 2012: Antonio Casares Rodríguez
* 2013: Benito Jerónimo Feijoo
* 2014: Luis Iglesias Iglesias
* 2015: María de los Ángeles Alvariño

## Presidents

* Enrique Vidal Abascal (1978-)
* Ernesto Vieitez Cortizo (1982-)
* Miguel Ángel Ríos Fernández (2013-)

## Acadèmics
### Ciències Socials i Econòmiques

* Xosé Manuel Beiras, acadèmic fundador
* Luis Suárez-Llanos Gómez, acadèmic fundador
* Tito Varela, incorporat en 1982
* Luis Caramés, incorporat en 2015

### Ciències Tècniques

* Odón Abad Flores, incorporat en 1979
* Ramón de Vicente, incorporat en 2000
* Antonio Rigueiro, incorporat en 2002
* Fernando Pérez González, incorporat en 2014
* Ramón Doallo, incorporat en 2015
* Pedro Merino, incorporat en 2015

### Farmàcia i Biologia

* Jesús Méndez Sánchez, acadèmic fundador
* Rafael Tojo, incorporat en 1984
* Manuel Pereiro Miguens, incorporat en 1986
* María José Alonso, incorporat en 2014
* Anxo Carracedo, incorporat en 2014
* Alicia Estévez, incorporat en 2014

### Matemàtiques, Física i Física del Cosmos

* Luís Cordero, incorporat en 1979
* Gerardo Rodríguez López, incorporat en 1979
* Félix Vidal Costa, incorporat en 1992
* Vicente Pérez Villar, incorporat en 998
* Senén Barro, incorporat en 2015

### Química i Geologia

* Fernando Fraga, incorporat en 1987
* Franco Fernández, incorporat en 1993
* Manuel Freire Rama, incorporat en 1998
* Antonio Ballester, incorporat en 2004
* Miguel Ángel Ríos, incorporat en 2004
* Juán Ramón Vidal Romaní, incorporat en 2015.

## Referències

* ↑ Arxivat 2016-03-04 a Wayback Machine. Historia de la RAGC
* ↑ «Páxina Web da Real Academia Galega de Ciencias». Arxivat de l'original el 2019-09-15. [Consulta: 2 febrer 2018].
* ↑ Miguel Ángel Ríos Fernández: «Habrá mujeres en la Real Academia Galega de Ciencias», La Voz de Galicia, 18 de desembre de 2013

## Enllaços externs

«Obra de Reial Acadèmia Gallega de Ciències» a Dialnet.
* Notícies de la RAGC a Faro de Vigo
* Notícies de la RAGC a La Opinión de La Corunya